หนูมีอาการในกระพุ้งแก้มมีก้อนเนื้อพอส่องกระจอกดูข้างในเป็นก้อนสีแดงๆตรงกระพุ้งแก้มด้านซ้ายเจ็บนิดๆแล้วก็แก้มบวมนิดน่อยเป็นมาได้อาทิตย์หนึ่งแล้วค่ะกินยาแก้อักเสพก็ไม่คอยหายต้องทำยังไงค่ะจะเป็นโรคอะไรรุนแรงหรือป่าวใจคอไม่ดีค่ะช่วยตอบน่อย
สวัสดีค่ะ ก้อนที่อยู่ตรงกระพุ้งแก้ม อาจเป็น1. การอักเสบติดเชื้อในช่องปาก จะทำให้เนื้อเยื่อบวมแดงและอาจกลายเป็นก้อนฝีได้2. เป็นก้อนซีสต์ อาจเป็น odontogenic cyst ชนิดต่างๆ เช่น radicular cyst, calcifying odontogenic cyst, dentigerous cyst, odontogenic keratocyst, gingival cyst เป็นต้น และซีสต์ชนิดอื่นๆ เช่น dermoid cyst เป็นต้น3. เป็นเนื้องอกชนิด irritation fibroma (focal fibrous hyperplasia หรือ epulis fissuratum) ซึ่งเป็นตุ่มเนื้อที่เกิดจากเยื่อบุในช่องปากถูกเสียดสีบ่อยๆ เช่น จากฟันปลอมที่หลวม เหล็กจัดฟันที่ใส่ไม่พอดี มีฟันที่หักอยู่ หรือเนื้องอกชนิดอื่นๆ เช่น Fordyce spot, fibroid epulis, granula cell tumor, squamous papilloma, neurofiroma (เนื้องอกเส้นประสาท), hemangioma (เนื้องอกหลอดเลือด)4. ก้อนมะเร็ง เช่น sqaumous cell carcinoma, fibrosarcoma แต่พบได้น้อยมากในคนอายุน้อย และก้อนมะเร็งมักโตเร็ว และทำให้มีอาการปวดรุนแรงแนะนำให้ ไปพบแพทย์เพื่อตรวจนะคะ แพทย์จะตรวจดูตำแหน่งและลักษณะของก้อนดังกล่าว หากไม่ได้เป็นฝีหรือเกิดจากการอักเสบ ก็อาจต้องมีการตัดชิ้นเนื้อไปตรวจเพิ่มทางห้องปฏิบัติการค่ะ